Az alelnökök megválasztása (első, második és harmadik forduló) 
József Szájer
Elnök úr, szeretném megkérdezni, hogy vonatkozik-e a szavazásra minimumkövetelmény.
Elnök
Szájer úr, nincs minimum: egy vagy két személy is szerepelhet, ez nem számít.
Elnök
Kedves kollégák, engedjék meg, hogy néhány szót szóljak. A szünetben tudtam meg, hogy ma Afganisztánban egy a NATO ottani missziójában küldetést teljesítő olasz katona életét vesztette. Múlt hónapban 15 brit katona lelte ott halálát. Úgy vélem, mindig emlékeznünk kell a külföldi missziót teljesítő katonáinkra, akik gyakran veszélyes helyzetekbe kerülnek, hogy tudják, nem feledkezünk el róluk.
(Taps)
Véronique De Keyser
(FR) Elnök úr, elnézést kérek, mivel azonban nincs kivetítőnk, és igazán megpróbáltunk lépést tartani az Ön igen gyors felolvasásával, a tiszta szavazás érdekében kérhetném, hogy egy kicsit lassabban olvassa fel újra a neveket és a szavazatokat?
Daniel Cohn-Bendit
Elnök úr, írja ki a számokat a képernyőre, hogy mindannyian láthassuk azokat. Ez nem olyan nehéz.
(Taps)
Bernd Posselt
(DE) Elnök úr, javasolnám, hogy csengessen, mert úgy látom, hogy mindegyik képviselőcsoportból sokan hiányoznak. Sokan azt hiszik, hogy a szavazás csak 19.30-kor kezdődik. Ezért arra kérném, hogy csengessen még egyszer.
